Mientres a más gran parti d'a suya historia, Alemanya estió un termin cheografico emplegato ta designar un aria ocupata por diversos estatos. Se convirtió en un estato unito en un periodo de 74 anyadas (1871-1945), pero dimpués d'a Segunda Guerra Mundial tornó a dividir-se en a Republica Federal d'Alemanya (RFA -BRD-, conoixita como Alemanya Occidental) y a Republica Democratica Alemana (RDA -DDR-, conoxiita como Alemanya Oriental). O 3 d'octubre de 1990, a RDA y a RFA se reunificoron, asinas que Alemanya tornó a estar una nación unita. Berlín ye a suya capital (dende a reunificación d'Alemanya) y a ciudat más important d'o país. Tamién tienen más d'un millón d'habitants as ciudatz d'Hamburgo y Munich.